ai8 C. PLIN1I HIST. NAT. LIB. XIV. 



aptius medicamentis judicatur. Hoc esse crediderim , 

 quod Graeci clbrantes miris laudibus , Praecianum ap- 

 pellaverunt ex Adriatico sinu. Divus Augustus Setinum 

 praetulit cunctis, et fere secuti principes , confessa prop- 

 ter exprimenta , non temere cruditatibus noxiis ab ea 

 saliva. Nascitur supra Forum Appii. Antea Caecubo erat 

 generositas celeberrima in palustribus populetis ,. sinu 

 Amyclano : quod jam intercidit , et incuria coloni , lo- 

 cique angustia : magis tamen fossa Neronis , quam a 

 Baiano lacu Ostiam usque navigabilem inchoaverat. 



Secunda nobilitas Falerno agro erat, et ex eo maxime 

 Faustiano. Cura culturaque id collegerat. Exolescit hoc 

 quoque, copias potius , quam bonitati, studentium. Fa- 

 lernus ager a ponte Campano laeva petentibus Urbanam 

 coloniam Sullanam nuper Capuae contributam incipit. 

 Faustianus autem circiter quatuor milliaria vico prope 

 Cedias , qui vicus a Sinuessa vi millibus abest. Nec ulli 

 in vino major auctoritas : solo vinorum flamma accen- 

 ditur. Tria ejus gnera, austerum, dulce, tenue. Quidam 

 ita distinguunt : summis collibus Gauranum gigni , me- 

 diis Faustianum, imis Falernum. Non omittendum autem 

 nulli eorum quae celebrentur, jucundum saporem uvae esse. 



